Սուրբ Պավել Տագանրոգցու վանական խուց

Սուրբ Պավել Տագանրոգցու վանական խուց (), գտնվում է Ռուսաստանի Դաշնության Ռոստովի մարզի Տագանրոգ քաղաքում։ Հասցեն` Տուրգենևի փողոց, տուն 82։ Գտնվում է Սուրբ Նիկողայոս Հրաշագործ եկեղեցուց ոչ հեռու։ Աշխարհի բոլոր ծայրերից ուխտավորների այցելության սիրված վայր է։

Պատմություն
Ռուս Ուղղափառ եկեղեցու սուրբ Պավել Տագանրոգցին (Պավել Պավլովիչ Ստոժկով, 1792-1879) այս տանն անցկացրել է երկար տարիներ։ Սուրբը ծնվել է Չեռնիգովի նահանգում, ազնվականի ընտանիքում, իսկ հասուն տարիքում երկար տարիներ թափառել է սուրբ մենաստաններով։ Դրանից հետո նա որոշել է մեկընդմիշտ հաստատվել Տագանրոգում։

Տունը սովորաբար անվանում են «Սուրբ Պավել Տագանրոգցու վանական խուց»։ Տունը երբեք չի վերանորոգվել, և պատերը, սրբապատկերները, կավե սպասքը, սեղաններն ու աթոռները այն դարաշրջանի ականատեսն են, որում ապրել է սուրբը։ Բակում կա հինավուրց ջրհոր, որը, ըստ ժողովրդական ավանդության, օծել է անձամբ Հովհան Կրոնշտադտցին։ Հայտնի է, որ Պավելը հաճախ է թափառել սուրբ վայրերով և աղբյուրներով, որտեղից ջուր է բերել և լցրել հենց այդ ջրհորը։

1999 թվականի հունիսի 20-ին Ռուս Ուղղափառ եկեղեցին սրբերի շարքին դասեց երանելի Պավելին։ Նրա կյանքի հետ կապված մասունքները այս խցից տեղափոխվել են Սուրբ Նիկողայոս Հրաշագործ եկեղեցի։

Պատկերասրահ

Գրականություն 
 Энциклопедия Таганрога / Гл. ред. В. И. Тимошенко. — 2-е изд., перераб. и доп. — Ростов н/Д: Ростиздат, 2003. — 510, [1] с. : ил., [4] л. ил., портр., карт. — 3000 экз. — ISBN 5-7509-0662-0.

Ծանոթագրություններ 

վանքեր այբբենական կարգով
Տագանրոգի շենքեր և կառույցներ
Տագանրոգի տեսարժան վայրեր